Diari Oficial de la Generalitat Valenciana


Sumari del DOGV 3140, del 11-12-1997 (1997/11132)

RESOLUCIÓ de 4 de novembre de 1997, del director general de Personal, de la Conselleria de Cultura, Educació i Ciència, per la qual s'inclou en la llista d'aspirants seleccionats, feta pública per Resolució de 22 de desembre de 1994, del director general de Personal, en les proves selectives convocades per Ordre de 24 de juny de 1994, de la conselleria d'Educació i Ciència, el Sr. José Ignacio Gómez Arroyo, en virtut del compliment de la sentència dictada pel Tribunal Superior de Justícia de la Comunitat Valenciana en el recurs núm. 620/1995.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3140

Data del DOGV
:   11-12-1997

Secció del DOGV
:   ADMINISTRACIÓ DE JUSTÍCIA - CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/11276


Organisme emissor
:   Conselleria de Cultura, Educació i Ciència

Tipus de document
:   Resolució

4029 RESOLUCIÓ de 4 de novembre de 1997, del director general de Personal, de la Conselleria de Cultura, Educació i Ciència, per la qual s'inclou en la llista d'aspirants seleccionats, feta pública per Resolució de 22 de desembre de 1994, del director general de Personal, en les proves selectives convocades per Ordre de 24 de juny de 1994, de la conselleria d'Educació i Ciència, el Sr. José Ignacio Gómez Arroyo, en virtut del compliment de la sentència dictada pel Tribunal Superior de Justícia de la Comunitat Valenciana en el recurs núm. 620/1995. [97/X11917]
  
Per Resolució de 22 de desembre de 1994 (Diari Oficial de la Generalitat Valenciana de 3 de gener de 1995), del director general de Personal, de la Conselleria d'Educació i Ciència, es fa pública la llista d'aspirants que han superat les proves per a la provisió de places vacants en el cos de professors d'Ensenyament Secundari, professors tècnics de Formació Professional, professors d'escoles oficials d'Idiomes, professors i mestres de taller d'Arts Plàstiques i Disseny i professors de Música i Arts Escèniques.
  
Per Resolució de 30 de setembre de 1997, del conseller de Cultura, Educació i Ciència, es disposa el compliment en el mateixos termes de la sentència dictada pel Tribunal Superior de Justícia de la Comunitat Valenciana en el Recurs núm. 620/1995, interposat per José Ignacio Gómez Arroyo. Aquesta sentència disposa: 3) "Reconèixer com a situació jurídica individualitzada el dret de l'actor que per l'apartat 3.1 del barem contingut en l'annex III de l'ordre de convocatòria 'Cursos de formació i perfeccionament d'una durada no inferior a 30 hores' se li concedisquen 0,60 punts".
  
Això suposa l'obtenció per part del Sr. José Ignacio Gómez Arroyo d'un total de 5,0162 punts per valoració de mèrits que afegits als 8 punts de la prova de valoració de coneixements fan un total de 13,0162 punts, i, per tant, la seua inclusió en la llista d'aspirants seleccionats, atès que l'últim aspirant seleccionat per aquesta especialitat de Física i Química del cos de professors d'Ensenyament Secundari va obtenir una puntuació de 13,0110 punts.
  
Per tot això, resolc:
  
Primer
  
Incloure en la llista d'aspirants que han superat les proves selectives convocades per Ordre de 24 de juny de 1994, en l'especialitat de Física i Química del cos de professors d'Ensenyament Secundari, feta pública per Resolució de 22 de desembre de 1994, l'aspirant relacionat en l'annex d'aquesta resolució, amb la puntuació que s'hi indica.
  
Segon
  
L'aspirant seleccionat haurà de presentar, en el termini de vint dies naturals a comptar des de l'endemà de la publicació d'aquesta resolució en el Diari Oficial de la Generalitat Valenciana, la documentació que s'estableix en la base 9 de l'Ordre de 24 de juny de 1994.
  
Tercer
  
Nomenar-lo funcionari en pràctiques per aquest cos i especialitat. Aquest nomenament tindrà efectes economicoadministratius des de la presa de possessió i quedarà condicionat al compliment per part de l'aspirant dels requisits exigits en la base 2 de la convocatòria, que es comprovarà mitjançant l'examen de la documentació presentada.
  
Quart
  
Contra aquesta resolució, que posa fi a la via administrativa, d'acord amb l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la disposició addicional 15 de la Llei 6/1997, de 14 d'abril, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir del l'endemà de la seua publicació, i requerirà una comunicació prèvia a l'òrgan que dictà l'acte impugnat, d'acord amb el que disposa l'article 110.3 de l'esmentada Llei 30/1992.
  
València, 4 de novembre de 1997.- El director general de Personal: José Cano Pascual.
  
Annex
  
Cos: Professors d'Ensenyament Secundari
  
Especialitat: Física i Química
  
Cognoms i nom: Gómez Arroyo, José Ignacio
  
DNI: 08936333
  
Torn: Ingrés lliure